หุ้นปิด4พ.ย.ทะยาน17.41จุดตามเอเชีย
หุ้นปิดตลาดที่ระดับสูงสุดของวันนี้ที่ระดับ 1,031.61 จุด&nbsp; เพิ่มขึ้น 17.41 จุด หรือ 1.72% มูลค่าการซื้อขาย 54,024.50 ล้านบาท
4 พ.ย. 2553

หุ้นปิดตลาดที่ระดับสูงสุดของวันนี้ที่ระดับ 1,031.61 จุด  เพิ่มขึ้น 17.41 จุด หรือ 1.72% มูลค่าการซื้อขาย 54,024.50 ล้านบาท 
นายชัย จิรเสวีนุประพันธ์ ผู้จัดการฝ่ายกลยุทธ์การลงทุน บล.พัฒนสิน กล่าวว่า ตลาดหุ้นไทยปรับตัวเพิ่มขึ้นไปในทิศทางเดียวกับหุ้นเอเชียและดัชนีดาวโจนส์รับธนาคารกลางสหรัฐ (เฟด) อัดฉีดเงิน 6 แสนล้านเหรียญสหรัฐเพิ่มสภาพคล่องรอบ 2 เพื่อกระตุ้นเศรษฐกิจสหรัฐ ส่งผลให้เงินไหลเข้าซื้อหุ้นเอเชียต่อเนื่อง
สำหรับแนวโน้มหุ้นวันพรุ่งนี้ คาดว่าดัชนีมีโอกาสปรับตัวเพิ่มขึ้นได้ต่อเมื่อดูจากตลาดหุ้นยุโรปที่เปิดการซื้อขายแล้วและดัชนีดาวโจนส์ล่วงหน้าที่ยังเพิ่มขึ้น โดยมองแนวต้านดัชนีอยู่ที่ 1,037-1,040 จุด และแนวรับที่ 1,019-1,012 จุด ตามลำดับ
อย่างไรก็ตามแม้ดัชนีจะปรับตัวขึ้นมามาก แต่จะพบว่าหุ้นกลุ่มพลังงานปรับตัวแรงมากในช่วง 2-3 วันที่ผ่านมา กลยุทธ์การลงทุนจึงเน้นเลือกรายตัวและรายกลุ่ม เช่น กลุ่มธนาคารพาณิชย์โดยเฉพาะธนาคารขนาดกลางยังปรับตัวขึ้นไม่มาก อสังหาริมทรัพย์ยังน่าสนใจ เช่นเดียวกับวานนี้หุ้นกลุ่มสื่อสารเพิ่งมีแรงซื้อเข้ามาลงทุน
สำหรับหุ้น 5 อันดับแรกที่มีมูลค่าการซื้อขายสูงสุด ได้แก่
PTT ปิดที่ 331.00 บาท เพิ่มขึ้น 17.00 บาท หรือ +5.41% มูลค่าการซื้อขาย   6,395 ล้านบาท
SCC  ปิดที่  348.00 บาท เพิ่มขึ้น 16.00 บาท หรือ +4.82% มูลค่าการซื้อขาย  3,155 ล้านบาท
ADVANC ปิดที่ 96.75 บาท เพิ่มขึ้น 4.75 บาท หรือ 5.16% มูลค่าการซื้อขาย 2,635 ล้านบาท
SCB ปิดที่ 109.50 บาท เพิ่มขึ้น 4.00 บาท หรือ +3.79% มูลค่าการซื้อขาย  1,971 ล้านบาท
PTTAR ปิดที่ 34.75 บาท เพิ่มขึ้น 1.50 บาท หรือ +4.51% มูลค่าการซื้อขาย  1,967 ล้านบาท